Juha Rauäng

Juha ”Liuhu” Rauäng on Yö-yhtyeessä (1981–1990) tunnetuksi tullut suomalainen basisti.

Rauäng oli 1980 perustamassa Olli Lindholmin kanssa punk-yhtye Appendixia. Ennen Appendixin ensimmäistä julkaistua levyä Ei raha oo mun valuuttaa Lindholm ja Rauäng erosivat yhtyeestä ja perustivat Yön, josta he tulivat tunnetuiksi. 

Rauäng oli mukana Yö-yhtyeessä aina sen ensimmäisen albumin Varietee julkaisusta vuonna 1989 julkaistuun Toinen puoliaika -albumiin asti. Vuonna 1990 hänet erotettiin yhdessä Veikko Lehtirannan ja Juha Mielosen kanssa.

Vuonna 2002 Rauäng soitti bassoa Mister Suomi Ja Vastuulliset Oikeushenkilöt -yhtyeen albumilla Kiljuva sammakko (OVCD-02) taiteilijanimellä Kullervo Mahti. Niin ikään hän soittaa Mister Suomen joulukuussa 2011 julkaistulla äänitteellä "Tapan itseni jouluaattona" (MISTER01). 

Yön jäsenet
Suomalaiset basistit
Suomalaiset rockmuusikot
Suomalaiset lauluntekijät
Syntymävuosi puuttuu
Elävät henkilöt